6.  แผนงานในอนาคต

  บริษัทฯ ดำเนินกิจการค้าส่งแบบชำระเงินสดและบริการตนเอง
  โดยมีกลยุทธ์มุ่งเน้นในการสร้างความแข็งแกร่งในฐานะผู้นำด้านธุรกิจค้าส่งแบบชำระเงินสดและบริการตนเองในประเทศไทย
  กล่าวคือ บริษัทฯ มุ่งเน้นการเข้าใจและตอบสนองความต้องการของกลุ่มลูกค้าหลักของบริษัทฯ
  และทำให้ลูกค้า ผู้จัดจำหน่ายสินค้า และผู้มีส่วนได้ส่วนเสีย เข้าใจลักษณะธุรกิจของบริษัทฯ
  รวมถึงบทบาทของแต่ละผ่ายในธุรกิจดังกล่าว

+-----------------------+----------------------------------------------+
| S sustainable growth  | ปี 2549 บริษัทฯ จะเน้น “การเติบโตจากผลงาน”        |
|                       | เพื่อให้สามารถประสบผลสำเร็จดังกล่าว บริษัทฯ          |
| (การเติบโตแบบยั่งยืน)     | อาจมีการปรับเปล                                |
|                       | ี่ยนการดำเนินงานเพื่อโอกาสที่ดีและความได้เปรียบทางธุรกิจ |
| T team work           | สยามแม็คโคร ยังคงดำเนินธุรกิจให้มี                  |
|                       |                                              |
| (การทำงานเป็นทีม)       | ประสิทธิภาพสูงสุด และมองหาโอกาสใหม่ๆ              |
|                       | ท                                            |
| O open for            | างธุรกิจด้วยการทำงานเป็นทีมควบคู่กันไปเพื่อให้ได้ผลดียิ่งขึ้น |
| opportunity           | และมีโครงสร้างองค์กรและขั้นตอนการทำงานที่ไม่ซํ้าซ้อน    |
|                       | ทั้งนี้ ผู้ถือหุ้นของบริษัทฯ                            |
| (พร้อมสำหรับโอกาสใหม่ๆ)  | จะไม่ดูผลประกอบการเฉพาะรายไตรมาสและประจำปี      |
|                       | แต่จะมองผลถึงการเติบโตแบบยั่งยืน                   |
| R risk taking         | แล                                           |
|                       | ะมีความพร้อมสำหรับความเสี่ยงจากการพยายามลองสิ่งใหม่ๆ |
| (เต                   | ทางธุรกิจ ดังนั้นในปี 2549                         |
| รียมพร้อมสำหรับความเสี่ยง) | จะเป็นปีแห่งการดำเนินธุรกิจเชิงรุก (STORM) ของ บริษัท  |
|                       | สยามแม็คโคร จำกัด (มหาชน)                      |
| M minimum hierarchy   |                                              |
| and                   |                                              |
|                       |                                              |
| bureaucracy           |                                              |
|                       |                                              |
| (                     |                                              |
| โครงสร้างองค์กรไม่ซับซ้อน) |                                              |
+-----------------------+----------------------------------------------+

  ในปี 2548 บริษัทฯ
  ยังคงมุ่งเน้นการตอบสนองความต้องการของลูกค้าเป็นหลักในการพัฒนาธุรกิจของบริษัทฯ
  โดยจะพิจารณาบริการต่างๆ ที่ให้แก่ลูกค้าในสาขาต่างๆ ทั้งนี้ ไม่จำกัดเพียงประเภทสินค้า
  ความหลากหลาย และการกำหนดราคาเท่านั้น แต่จะเน้นบริการด้านอื่นๆ ด้วย เช่น
  การจัดแสดงสินค้า นอกจากนี้ บริษัทฯ
  ยังได้พิจารณาการเพิ่มบริการที่คุ้มค่าเพื่อตอบสนองความต้องการของลูกค้า

  แม้ว่าบริษัทฯ จะประกอบธุรกิจค้าส่งแบบชำระด้วยเงินสดและบริการตนเอง
  การบริการลูกค้ายังถือเป็นสิ่งสำคัญต่อการให้บริการโดยรวมของบริษัทฯ
  เพื่อสนับสนุนในเรื่องดังกล่าว บริษัทฯ ได้จัดให้มีโครงการฝึกอบรมในปี 2548
  โดยเน้นวิธีการบริหารจัดการลูกค้า ซึ่งยังคงดำเนินการต่อไปตลอดปี 2549
  ควบคู่ไปกับโครงการฝึกอบรมการให้บริการแก่กลุ่มลูกค้าเป้าหมาย เช่น โครงการลูกค้าสัมพันธ์
  และความชำนาญทางการตลาด
  ความพึงพอใจของลูกค้าเป็นปัจจัยสำคัญและเป็นเครื่องชี้ให้เห็นถึงจำนวนลูกค้าในธุรกิจของบริษัทฯ

  บริษัทฯ ยังคงมีการทบทวนรายการสินค้าที่จำหน่ายอย่างต่อเนื่อง
  และยังคงมุ่งเน้นการพัฒนาสินค้าภายใต้เครื่องหมายการค้าของบริษัทฯ ให้มีความหลากหลาย
  รวมถึงสินค้าคุณภาพยี่ห้อ “เอโร่” (‘aro’) สำหรับผู้ประกอบธุรกิจร้านอาหารและบริการ
  และสินค้าราคาประหยัดยี่ห้อ “เซพแพ็ค” (‘savepak’)
  โดยสินค้าภายใต้เครื่องหมายการค้าของบริษัทฯ
  เป็นทางเลือกที่ดีสำหรับลูกค้าในช่วงที่ราคาน้ำมันเพิ่มสูงขึ้น
  ทั้งยังช่วยให้ลูกค้าได้รับความคุ้มค่าเงินมากที่สุด และยังส่งผลทางบวกต่อกำไรของบริษัทฯ
  นอกจากนี้ การจำหน่ายสินค้าหลายๆ ยี่ห้อจะทำให้มั่นใจว่าบริษัทฯ
  สามารถตอบสนองความต้องการและความคาดหวังของลูกค้าได้เป็นอย่างดี

  นับแต่ปี 2548 เป็นต้นไป สยามแม็คโครจะมุ่งเน้นกลุ่มลูกค้าเป้าหมายในกลุ่มธุรกิจโฮเรก้า
  (HoReCa) (ผู้ประกอบธุรกิจโรงแรม ภัตตาคาร และร้านอาหาร)
  เพื่อเพิ่มลูกค้าสมาชิกที่มาใช้บริการในกลุ่มธุรกิจนี้
  โดยนำเอาวิธีการบริหารจัดการลูกค้ามาปฏิบัติและจัดให้มีการส่งเสริมธุรกิจอย่างต่อเนื่อง เช่น
  การจัดงาน “มหกรรมครบเครื่องเรื่องอาหารและอุปกรณ์” (‘HoReCa Extravaganza’)
  ครั้งที่ 2

  โครงการปรับเปลี่ยนรูปแบบสาขา ซึ่งเริ่มในปี 2546 จะแล้วเสร็จในต้นปี 2549
  โดยการปรับเปลี่ยนรูปแบบสาขาที่เหลือจำนวน 2 สาขาให้เป็นรูปแบบใหม่ ได้แก่
  สาขาอุบลราชธานี และสาขาสุรินทร์

  การดำเนินงานรูปแบบใหม่ๆ ในปี 2548 จะยังคงดำเนินการอย่างต่อเนื่องตลอดปี 2549
  โดยเฉพาะวิธีการบริหารสินค้าคงคลัง
  ซึ่งครอบคลุมทุกด้านตั้งแต่การควบคุมสินค้าจนถึงการจัดการสินค้าคงคลัง โดยเรื่องสำคัญ เช่น
  การควบคุมผลกำไรในสินค้า การบริหารสินค้าที่ขายช้า และการบริหารการเงินจัดซื้อสินค้า
  จะได้รับการตระเตรียมและดำเนินการในปี 2549 นอกจากนี้ บริษัทฯ
  ยังคงเสาะหาแหล่งสินค้าใหม่ๆ ที่เพิ่มมูลค่าหรือให้ได้ราคาที่ดีที่สุดสำหรับผลิตภัณฑ์เฉพาะอย่าง

  บริษัทฯ ยังคงพัฒนาระบบการกระจายสินค้า โดยในต้นปี 2549 บริษัทฯ
  จะเปิดดำเนินการศูนย์กระจายสินค้าที่ใหญ่ขึ้นเพื่อรองรับปริมาณสินค้าที่เพิ่มมากขึ้น
  การเพิ่มการกระจายสินค้าโดยเฉพาะอย่างยิ่งการเพิ่มการจัดส่งสินค้าของผู้ผลิตหลายๆ
  รายโดยพ่วงรวมกันไปในรถบรรทุกคันเดียวกัน ซึ่งช่วยให้การบริหารห่วงโซ่อุปทานของบริษัทฯ
  มีประสิทธิภาพดีขึ้น โดยเฉพาะในส่วนของผู้จัดจำหน่ายรายย่อย
  การบริหารห่วงโซ่อุปทานให้มีความแข็งแกร่งเป็นประโยชน์ต่อบริษัทฯ
  อย่างมากตลอดจนเพิ่มความสามารถในการบริหารสินค้าคงคลังในแต่ละสาขาได้ดียิ่งขึ้น
  สะท้อนให้เห็นถึงการจัดส่งสินค้าและการเติมสินค้าเข้าแต่ละสาขามีความแน่นอน
  และลดปัญหาสินค้าสูญเสียและภาวะสินค้าขาดสต็อก

  บริษัทฯ ยังคงลงทุนในด้านเทคโนโลยีสารสนเทศอย่างต่อเนื่องทั้งทางด้านเทคนิคและปฏิบัติการ
  เพื่อสนับสนุนระบบการกระจายสินค้าในปัจจุบันให้สอดคล้องกับการดำเนินงานด้านอาหารสด
  รวมทั้งวิธีการทำงานและปฏิบัติงานรูปแบบใหม่เพื่อให้เกิดประโยชน์สูงสุดกับธุรกิจของบริษัทฯ
  นอกจากนี้ ในปี 2549 บริษัทฯ จะดำเนินการปรับปรุงระบบปฏิบัติการหลัก
  เพื่อให้เกิดความเชื่อมั่นในการดำเนินงานในอนาคตและเพิ่มประสิทธิภาพทั้งทางด้านเทคนิคและด้านปฏิบัติการให้สูงขึ้น

  ปี 2549 บริษัทฯ จะเริ่มดำเนินการโครงการบริหารข้อมูลธุรกิจแม็คโคร
  การบริหารข้อมูลธุรกิจดังกล่าว เป็นวิธีการประยุกต์เทคโนโลยีด้านการรวบรวม การเก็บ
  การวิเคราะห์ และการจัดหาข้อมูล เพื่อช่วยผู้บริหารขององค์กรมีการตัดสินใจทางธุรกิจดีขึ้น
  การประยุกต์ใช้ข้อมูลธุรกิจมีทั้งระบบการสนับสนุนการตัดสินใจ การสอบถาม
  การวิเคราะห์ข้อมูลโดยระบบงาน การวิเคราะห์ด้านสถิติ การประมาณการ และการค้นหาข้อมูล
  โครงการนี้มีวัตถุประสงค์ในการจัดหาข้อมูลที่ถูกต้อง ตรงเวลา
  ใช้ประโยชน์ได้ทันทีเฉพาะผู้ใช้ข้อมูลที่ได้รับอนุญาต

  ประสิทธิภาพในการบริหารธุรกิจเป็นปัจจัยสำคัญสู่ความสำเร็จ บริษัทฯ
  จึงเริ่มจัดโครงการใหม่ขึ้นเพื่อให้ฝ่ายเทคนิคกับฝ่ายปฏิบัติการได้ทำงานด้วยกันอย่างใกล้ชิด
  เพื่อปรับปรุงวิธีการทำงานร่วมกันให้สอดคล้องกับขั้นตอนการดำเนินธุรกิจ โดยในขั้นแรก
  โครงการจะครอบคลุมทุกๆ ด้านของการปฏิบัติงานสาขา เช่น การรับสินค้า
  การเติมสินค้าเข้าชั้นวางสินค้า
  เพื่อที่จะได้วิเคราะห์วิธีการทำงานและเครื่องมืออุปกรณ์ด้านสารสนเทศที่ใช้งานในปัจจุบัน
  โดยจะมีการนำเครื่องมืออุปกรณ์ด้านสารสนเทศที่ทันสมัย
  มาใช้กับการทำงานเพื่อให้ได้ผลการปฏิบัติงานที่ดีขึ้น
  ซึ่งจะสนับสนุนวิธีการทำงานให้สะดวกและรวดเร็วขึ้น และขั้นตอนการทำงานมีความชัดเจนขึ้น

  บริษัทฯ ได้ดำเนินการพัฒนาบุคลากรอย่างต่อเนื่อง ทั้งการฝึกอบรม
  การหารือและรับฟังความคิดเห็น
  และการแลกเปลี่ยนความรู้ความเชี่ยวชาญในเรื่องธุรกิจและลูกค้า บริษัทฯ
  เน้นในเรื่องผลสำเร็จในการทำงาน และให้รางวัลตอบแทนแก่พนักงานตามผลงาน ในช่วง 2-3
  ปีที่ผ่านมา บริษัทฯ
  ได้ให้ความสำคัญอย่างมากต่อความจำเป็นในการพัฒนาและใช้บุคลากรของบริษัทฯ
  ทั้งที่สาขาและที่สำนักงานใหญ่ ทั้งนี้ บริษัทฯ ยังคงมุ่งเน้นการพัฒนาภายในองค์กรต่อไป

  ในฐานะผู้ค้าส่งแบบชำระเงินสดและบริการตนเอง การเติบโตของบริษัทฯ
  มีความสัมพันธ์อย่างใกล้ชิดกับกลุ่มลูกค้าของบริษัทฯ ซึ่งบริษัทฯ
  ประสบความสำเร็จในการปรับเปลี่ยนรูปแบบการดำเนินธุรกิจที่มุ่งเน้นธุรกิจหลักเพื่อให้สอดคล้องกับกลุ่มลูกค้าหลักของบริษัทฯ
  โดยสะท้อนให้เห็นได้จากความสำเร็จอย่างสูงจากผลการดำเนินงานในปี 2548
  การดำเนินธุรกิจในปีต่อไปจะมีความท้าทายมากขึ้น แต่บริษัทฯ
  จะทำงานอย่างหนักเพื่อสร้างความเติบโตทางด้านยอดขายและขยายธุรกิจเพื่อตอบสนองกลุ่มลูกค้าเป้าหมายของบริษัทฯ
  และเพิ่มผลตอบแทนจากการสร้างความสัมพันธ์อย่างใกล้ชิดกับผู้จัดจำหน่ายสินค้า นอกจากนี้
  ความสำเร็จของบริษัทฯ จะบรรลุได้โดยการบริหารห่วงโซ่อุปทานให้แข็งแกร่ง
  ตลอดจนการดำเนินงานที่มีประสิทธิภาพมากยิ่งขึ้นและการมองหาโอกาสในการประกอบธุรกิจที่ส่งเสริมธุรกิจหลักของบริษัทฯ